stanford-oval/wikipedia huggingface dataset:
Bojan Jokić

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. toukokuuta 1986 (ikä 38)
Syntymäpaikka: Kranj, Slovenia
Pelipaikka: vasen laitapuolustaja
Pituus: 176 cm
Paino: 75 kg
Seura
Seura: Nottingham Forest
Pelinumero: 3
Junioriseurat
2002–2003: Triglav Kranj
Seurat
| Vuodet | Seura | O | (M) |
| 2003–2005 | Triglav Kranj | 57 | (0) |
| 2005–2007 | Gorica | 65 | (1) |
| 2007–2010 | Sochaux | 43 | (0) |
| 2010 | → Chievo (laina) | 9 | (0) |
| 2010–2013 | Chievo | 55 | (0) |
| 2013– | Villarreal | 24 | (0) |
| 2016– | → Nottingham Forest (laina) | 19 | (0) |
| Yhteensä | Yhteensä | 272 | (1) |
Maajoukkue
| 2006– | Slovenia | 77 | (1) |
 Seurajoukkueuran tilastot kattavat vain kansalliset sarjat, päivitetty 6. toukokuuta 2016.  Maajoukkueuran tilastot päivitetty 6. toukokuuta 2016.
Bojan Jokić (s. 17. toukokuuta 1986 Kranj, Slovenia) on slovenialainen jalkapalloilija. Jokić edustaa Englannin mestaruussarjassa pelaavaa Nottingham Forestia, jossa hän on lainassa Espanjan Primera Divisiónissa pelaavasta Villarrealista. Pelipaikaltaan hän on vasen laitapuolustaja.
Canischio

| Canischio |
| --- | --- |

 Canischio
 Koordinaatit: 45°22′26″N, 7°35′46″E 
Valtio:  Italia
Alue:  Piemonte
Metropolikaupunki:  Torino
Korkeus:  659 (min 517- maks. 1668)  m
Väkiluku:  280 
Aikavyöhyke:  UTC+1
 – Kesäaika:  UTC+2
 
 https://www.comune.canischio.to.it 
Infobox OKVirheellinen NIMI-arvo: 
Canischio (piemonteksi Caniscio ) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 280 asukasta.
Boško Gjurovski

| 0 | 1 | 2 |
| --- | --- | --- |

Henkilötiedot
Syntymäaika: 28. joulukuuta 1961 (ikä 62)
Syntymäpaikka: Tetovo, Jugoslavia
Kansalaisuus:  Pohjois-Makedonia
Pelipaikka: Keskikenttäpelaaja
Pituus: 178 cm
Seurat
| Vuodet | Seura | O (M) |
| 1978-1989 1989-1995 | Red Star Belgrade Servette |  |
Maajoukkue
| 1982–1989 1994–1995 | Jugoslavia Pohjois-Makedonia | 4 (0) 7 (3) |
Boško Gjurovski (s. 28. joulukuuta 1961 Tetovo) on pohjoismakedonialainen entinen jalkapalloilija.
Jalkapallomaajoukkue

Gjurovski debytoi Jugoslavian maajoukkueessa 1982. Hän on pelannut 11 maaottelua ja tehnyt niissä kolme maalia.
Boško Marinko

| Mitalit> Maa:   Jugoslavia.Miesten kreikkalais-roomalainen paini.MM-kilpailut  | Mitalit> Maa:   Jugoslavia.Miesten kreikkalais-roomalainen paini.MM-kilpailut  | Mitalit> Maa:   Jugoslavia.Miesten kreikkalais-roomalainen paini.MM-kilpailut  | Maa:   Jugoslavia> Miesten kreikkalais-roomalainen paini. |
| --- | --- | --- | --- |
|  Pronssia | Edmonton 1970 | 52 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Modena 1969 | 52 kg |  |
|  Hopeaa | Essen 1966 | 52 kg |  |
|  Hopeaa | Berliini (DDR) 1970 | 52 kg |  |
Boško Marinko (serb. Бошко Маринко, 11. elokuuta 1939 Koljani, Jugoslavian kuningaskunta – 18. heinäkuuta 2020 Subotica, Serbia) oli Jugoslaviaa edustanut kreikkalais-roomalaisen tyylin painija ja Euroopan mestari.
52-kiloisten painoluokassa kilpaillut Marinko voitti MM-pronssia Edmontonissa 1970, Euroopan mestaruuden Modenassa 1969 ja kaksi EM-hopeamitalia. Hän kilpaili myös Méxicon 1968 ja Münchenin 1972 kesäolympialaisissa, vuosien 1966 ja 1969 MM-kilpailuissa sekä vuoden 1967 EM-kilpailuissa. Marinko kuoli 80-vuotiaana 18. heinäkuuta 2020.
Aiheesta muualla

Boško Marinko Kansainvälinen olympiakomitea. (englanniksi)
Anna Friel

| Anna Friel |
| --- | --- |
 Friel vuonna 2015.
Henkilötiedot
Syntynyt: 12. heinäkuuta 1976 (ikä 48) Rochdale, Suur-Manchester
Ammatti:  näyttelijä
Puoliso:  David Thewlis (2001–2010) Rhys Ifans (2011–2014)
Näyttelijä
Aktiivisena:  1978–
Merkittävät roolit:  Charlotte "Chuck" Charles (Pushing Daisies)
Aiheesta muualla
www.annafriel.org
IMDb 
Elonet
Anna Friel (s. 12. heinäkuuta 1976 Rochdale, Suur-Manchester) on englantilainen näyttelijä.
Frielin ensimmäinen huomiota saanut rooli oli 16-vuotiaana saippuasarjassa Brookside, jossa hänen suudelmansa toisen tytön kanssa herätti aikanaan suurta huomiota.
Vuonna 2007 Friel esiintyi yhdessä päärooleista useita Emmy-palkintoja voittaneessa fantasiasarjassa Pushing Daisies. Hän sai roolistaan parhaan naispääosan Golden Globe -ehdokkuuden vuonna 2008.
Henry Bondin ottama kuva Frielistä ja David Thewlisistä Mulberryn mainoskampanjassa vuonna 2001.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1998 | Rakkauden tähden | St. Ives | Flora Gilchrist |
| 1998 | Talonvaltaajat | The Tribe | Lizzie |
| 1998 | Kolme naista sodassa ja rakkaudessa | The Land Girls | Prue |
| 1999 | Pulassa! | Mad Cows | Maddy |
| 1999 | Pörssipeluri | Rogue Trader | Lisa Leeson |
| 1999 | William Shakespearen Kesäyön unelma | A Midsummer Night's Dream | Hermia |
| 2000 | Puhtia peruukkiin! | An Everlasting Piece | Bronagh |
| 2000 | Sunset Strip | Sunset Strip | Tammy Franklin |
| 2001 | Sotamorsian | The War Bride | Lily |
| 2001 | Me Without You | Me Without You | Marina |
| 2003 | Aikamatka | Timeline | Lady Claire |
| 2005 | Goal! | Goal! | Roz Harmison |
| 2005 | Niagara Motel | Niagara Motel | Denise |
| 2006 | Irlannin poika | Irish Jam | Maureen Duffy |
| 2007 | Goal II: Living the Dream | Goal II | Roz Harmison |
| 2008 | Bathory | Bathory | Erzsébet Báthory |
| 2009 | Land of the Lost | Land of the Lost | Holly Cantrell |
| 2010 | London Boulevard | London Boulevard | Briony |
| 2010 | You Will Meet a Tall Dark Stranger | You Will Meet a Tall Dark Stranger | Iris |
| 2020 | Books of Blood | Books of Blood | Mary |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1991 | Coronation Street | Coronation Street | Belinda Johnson | 2 jaksoa |
| 1992 | Emmerdale | Emmerdale | Poppy Bruce | 4 jaksoa |
| 1993–1995 | Brookside | Brookside | Beth Jordache | 15 jaksoa |
| 1996 | Kauhua kryptasta | Tales from the Crypt | Angelica / Leah | 1 jakso |
| 2007–2009 | Pushing Daisies | Pushing Daisies | Charlotte "Chuck" Charles | 22 jaksoa |
| 2011 | Neverland | Neverland | Elizabeth Bonny | Televisioelokuva |
| 2012 | Pitkä matka vapauteen | Public Enemies | Paula Radnor | Minisarja |
| 2015 | Odyssey | American Odyssey | Odelle Ballard | 13 jaksoa |
| 2015 | Taistelu kuoleman vedestä | Kampen om tungtvannet | Julie Smith | Minisarja |
| 2016-2020 | Marcella | Marcella | Marcella Backland | 24 jaksoa |
| 2017 | The Girlfriend Experience | The Girlfriend Experience | Erica Myles | 7 jaksoa |
| 2017 | Särkynyt enkeli | Broken | Christina Fitzsimmons | 3 jaksoa |
| 2019 | Deep Water | Deep Water | Lisa | 6 jaksoa |
| 2021 | The Box | The Box | Detective Sharon Pici | 7 jaksoa |
Aiheesta muualla

Anna Friel Elonetissä.
Anna Friel Internet Movie Databasessa. (englanniksi)
Brandi Love

| Brandi Love |
| --- | --- |

Henkilötiedot
Koko nimi:  Tracey Lynn Livermore 
Syntynyt: 29. maaliskuuta 1973 (ikä 51)
Pornonäyttelijä
Aktiivisena:  2004–
Pituus:  170 cm
Paino:  57 kg
Aiheesta muualla
www.brandilove.com
IMDb
Brandi Love (oik. Tracey Lynn Livermore, s. 29. maaliskuuta 1973 Raleigh, Pohjois-Carolina) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2004.
Bull (televisiosarja)

| Bull |
| --- | --- |
Tyyli:  draamakomedia
Kestoaika:  43 minuuttia
Luoja(t):  Phil McGraw Paul Attanasio
Pääosissa:  Michael Weatherly Freddy Rodriguez Geneva Carr Christopher Jackson Jaime Lee Kirchner Annabelle Attanasio
Alkuperämaa:   Yhdysvallat
Alkuperäiskieli:  englanti
Verkko:   CBS  MTV3
Esitetty:  20. syyskuuta 2016 –
Tuotantokausia:  6
Jaksoja:  125
Tuotanto
Vastaava(t) tuottaja(t):  Paul Attanasio Phil McGraw Jay McGraw Justin Falvey Darryl Frank Mark Goffman Steven Spielberg Rodrigo Garcia
Tuotantoyhtiö(t):  Amblin Television Atelier Paul Attanasio Stage 29 Productions CBS Television Studios
Aiheesta muualla
IMDb
Bull on yhdysvaltalainen komediallinen lakidraamasarja, joka alkoi CBS-kanavalla 20. syyskuuta 2016. Sarjan ovat luoneet Phil McGraw ja Paul Attanasio. Bull pohjautuu paremmin "Dr. Phil" nimellä tunnetun McGraw'n oman uran alkuvaiheisiin, jolloin hän toimi psykologisena konsulttina oikeusjutussa, kuten sarjan pääosassa nähtävä Jason Bullkin (Michael Weatherly). Bull on oikeusjuttujen psykologian erikoisasiantuntija ja tohtori.
Näyttelijät

| 0 | 1 | 2 |
| --- | --- | --- |
|  Michael Weatherly  | … |  Tohtori Jason Bull   |
|  Freddy Rodriguez  | … |  Benny Colón   |
|  Geneva Carr  | … |  Marissa Morgan   |
|  Christopher Jackson  | … |  Chunk Palmer   |
|  Jaime Lee Kirchner  | … |  Danny James   |
|  Annabelle Attanasio  | … |  Cable McCrory   |
Algebrallinen luku

Algebrallinen luku tarkoittaa sellaista reaali- tai kompleksilukua  a, joka on kokonaislukukertoimisen polynomin  P(x) nollakohta eli toteuttaa yhtälön  P(a)=0. Polynomin
aste tulee olla positiivinen, jolloin vähintään yksi kertoimista  a_{k}\in \mathbb {Z} ,k=1,\dotsc ,n poikkeaa nollasta. Jos vain  a_{0} poikkeaa nollasta, on kyseessä vakiofunktio, joka ei täytä edellä mainittua ehtoa. Yleensä algebrallinen luku on kompleksinen, mutta tietyillä ehdoilla se voi olla myös reaalinen, rationaalinen tai kokonainen.
Polynomia, jonka korkeimman asteen termin kerroin on  1 ja muut kertoimet ovat kokonaislukuja, kutsutaan pääpolynomiksi. Pääpolynomin nollakohtaa kutsutaan algebralliseksi kokonaisluvuksi tai kokonaiseksi algebralliseksi luvuksi.
Määritelmästä seuraa algebran peruslauseen mukaisesti, että polynomin nollakohdan  a\in \mathbb {Z}  avulla voidaan päätellä sen yhden tekijän olevan binomi  x-a. Algebralliseen lukuun voidaan liittää useita polynomeja, joissa on tämä tekijä. Sitä polynomia, jonka aste on matalin, kutsutaan minimaalipolynomiksi. Minimaalipolynomin aste on samalla algebrallisen luvun aste.
Voidaan todistaa, että algebrallisen luvun minimaalipolynomi on yksikäsitteinen ja että minimaalipolynomi on aina tekijänä muissa luvun polynomeissa. Lisäksi minimipolynomi on aina jaoton. Samaan polynomiin liittyvät algebralliset luvut ovat toistensa konjugaatteja.
Johdanto > Merkintä

Algebrallisten lukujen joukkoa merkitään joskus  \mathbb {A}  tai  {\overline {\mathbb {Q} }}. Niitä kompleksilukuja, jotka eivät ole algebrallisia lukuja eli  \mathbb {C} \smallsetminus \mathbb {A} , kutsutaan transkendenttiluvuiksi.
Johdanto > Algebrallinen yhtälö

Algebrallisen yhtälön juuret ovat algebrallisia lukuja. Algebrallinen yhtälö muodostetaan laskettaessa polynomin nollakohtia
eli
missä  a_{k}\in \mathbb {Z} ,k=0,\dotsc ,n. Joskus yhtälön ensimmäisen termin kerroin  a_{0}(\neq 0) jaetaan molemmista puolista pois, jolloin saadaan pääpolynomin yhtälö
ja jonka kertoimet ovat rationaalilukuja  b_{k}={\frac {a_{k}}{a_{n}}}\in \mathbb {Z} ,k=0,\dotsc ,n-1.
Koska yhtälön molemmat puolet voi kertoa luvulla  c\in \mathbb {Z} (\neq 0), voidaan algebrallisen yhtälön kertoimiksi sallia myös rationaaliluvut.
Johdanto > Esimerkkejä algebrallisista yhtälöistä ja -luvuista

Luvun voi todeta algebralliseksi, jos keksii sille rationaalilukukertoimisen polynomiyhtälön, jonka juuri luku on. Luvun asteen voi päätellä retusoimalla polynomin tekijöitä. Seuraavassa on joitakin esimerkkejä lukuisasta soveltamiskentästä.
Johdanto > Esimerkkejä algebrallisista yhtälöistä ja -luvuista > Ensimmäisen asteen luvut

Jos polynomi  P(x)=ax-b kerroin  a=1, saadaan pääpolynomi. Tämän polynomin algebralliset luvut ovat kokonaislukuja, joiden aste on 1. Tällöin voidaan merkitä  \mathbb {Z} \subset \mathbb {A} . Kaikki rationaaliluvut ovat algebrallisia lukuja, jotka toteuttavat 1. asteen polynomiyhtälön
Tästä nähdään, että  \mathbb {Q} \subset \mathbb {A} .
Johdanto > Esimerkkejä algebrallisista yhtälöistä ja -luvuista > Toisen asteen luvut

Erilaisia esimerkkejä:
Kokonaislukujen juuriluvut  {\sqrt {c}}{\text{  ja }}-{\sqrt {c}} ovat pääpolynomin  P(x)=x^{2}-c nollakohtina toisen asteen algebrallisia kokonaislukuja, jotka ovat lisäksi toistensa konjugaatteja.
Irrationaalinen  {\frac {1}{\sqrt {2}}} on toista astetta oleva algebrallinen luku, sillä se on algebrallisen yhtälön  2x^{2}-1=0 juuri.
Kokonaislukukertoimisen toisen asteen polynomiyhtälön  ax^{2}+bx+c kaikki ratkaisut ovat algebrallisia lukuja. Joukossa on myös paljon erilaisia irrationaaliratkaisuja.
Kultainen leikkaus on luku
joka on polynomin  x^{2}+x-1=0\, nollakohta.
Imaginaariyksikkö  i on toista astetta oleva algebrallinen luku, sillä se toteuttaa yhtälön  x^{2}+1=0.
Johdanto > Esimerkkejä algebrallisista yhtälöistä ja -luvuista > Muita algebrallisia lukuja

Kaikki luvut, jotka saadaan polynomin kertoimista peruslaskutoimituksilla ja n-asteisella juurenotolla, ovat algebrallisia lukuja.
Trigonometriset funktiot, joiden argumenttina olevalla  \pi :llä on rationaalikerroin, ovat algebrallisia lukuja. Esimerkiksi jokainen algebrallinen luku   \cos(\pi /7),  \cos(3\pi /7) ja  \cos(5\pi /7) on minimaalipolynomin  8x^{3}-4x^{2}-4x+1=0 nollakohta. Tämä tekee luvuista toistensa kolmannen asteen konjugaatteja.
Myös luvut  \tan(3\pi /16),  \tan(7\pi /16),  \tan(11\pi /16) ja  \tan(15\pi /16) ovat minimaali- ja pääpolynomin  x^{4}-4x^{3}-6x^{2}+4x+1 nollakohtia ja ovat toistensa neljännen asteen konjugaatteja ja algebrallisia kokonaislukuja.
Algebrallisten lukujen yleisiä ominaisuuksia > Algebralliset luvut

Voidaan myös todistaa, että kompleksiluku  a+bi on toisen asteen [lähde? ] algebrallinen luku, jos luvut  a ja  b ovat algebrallisia. Silloin on myös liittoluku  a-bi algebrallinen.
Algebrallisten lukujen yleisiä ominaisuuksia > Tiheys

Algebrallisten lukujen joukko on tiheä, jolloin kahden mielivaltaisen algebrallisen luvun välistä löytyy aina kolmas algebrallinen luku riippumatta kuinka lähellä ensin mainitut kaksi lukua olivat.
Algebrallisten lukujen yleisiä ominaisuuksia > Algebrallisten lukujen mahtavuus

Algebrallisten luvut ovat numeroituvasti ääretön joukko, jonka mahtavuus on siis  \aleph _{0} . Transkendenttisten lukujen mahtavuus on kuitenkin ylinumeroituvasti ääretön.
Aiheesta muualla

Wikimedia Commonsissa on kuvia tai muita tiedostoja aiheesta .
Pahikkala, J.: Kirjoituksia matematiikasta (Arkistoitu – Internet Archive)
Halko, Aapo: Joukko-oppia reaaliluvuilla
Lukujoukkoja
| --- | --- |
Numeroituvia joukkoja::   luonnolliset luvut ( \scriptstyle \mathbb {N} )  kokonaisluvut ( \scriptstyle \mathbb {Z} )  rationaaliluvut ( \scriptstyle \mathbb {Q} )  algebralliset luvut ( \scriptstyle {\overline {\mathbb {Q} }}) 
Reaaliluvut ja niiden   laajennokset::   reaaliluvut ( \scriptstyle \mathbb {R} )  kompleksiluvut ( \scriptstyle \mathbb {C} )  kvaterniot ( \scriptstyle \mathbb {H} )  irrationaaliluvut  transsendenttiluvut  surreaaliluvut 
Muita::   kardinaaliluvut  p-adiset luvut 
Algebrallisten lukujen sijoittuminen kompleksitasoon.
Bretagnen lippu

Bretagnen lippu
Bretagnen lippu eli Gwenn ha Du (bretoniksi Valkoinen ja musta) on Bretagnen alueen (région) lippu, jonka suunnitteli bretagnelaisnationalisti Morvan Marchal vuonna 1923. Lippu pohjautuu Yhdysvaltain ja Kreikan lippuihin.
Siinä on yhdeksän vaakaraitaa väreiltään musta-valkoinen ja sen vasemmassa ylänurkassa olevassa kentässä on musta-valkoinen kärpännahkakuviointi. Lipun vasemman ylänurkan kenttä viittaa Bretagnen herttuakuntaan. Lipun mustat raidat kuvaavat herttuakunnan ranskankielisiä hiippakuntia: Dol, Nantes, Rennes, Saint-Malo ja Saint-Brieuc, kun taas valkoiset kuvaavat herttuakunnan bretoninkielisiä hiippakuntia: Trégor, Léon, Cornouaille ja Vannes.
Apinamies

| Apinamies |
| --- | --- |
Luoja(t):  Roy Thomas John Buscema
Kustantamo:  Marvel Comics
Ensiesiintyminen:  Avengers nro 62 (maaliskuu 1969)
Henkilötiedot
Oikea nimi:  M’Baku
Henkilöllisyydet:  Valkoinen Gorilla
Voimat:  Itsepuolustuslajit Huipputason fyysinen voima Huippunopeus Huippuketteryys Huippukestävyys
Apinamies (engl. Man-Ape) (esiintynyt Suomessa myös nimellä Ihmisapina), oikealta nimeltään M’Baku, on fiktiivinen superroisto Marvel Comicsin sarjakuvissa, jossa hänet tunnetaan toistuvana Mustan Pantterin vihollisena. Hahmo teki ensiesiintymisensä Avengers-lehden numerossa 62 (maaliskuu 1969).
Hahmon fiktiivinen historia

M’Baku oli yksi Wakandan suurimmista sotureista, Mustan Pantterin jälkeen. Hän ja hänen johtamansa heimo nimeltä jabari sekä Valkoisen Gorillan kultti halusivat syrjäyttää T’Challan (Mustan Pantterin) ja tämän heimon paikan Wakandan johtajina. M’Baku ryhtyi kapinaan ja sai voimansa kylpemällä valkoisten gorillojen veressä sekä syömällä näiden lihaa, minkä jälkeen häntä alettiin kutsua ”Apinamieheksi”. Hänen luultiin kuolleen, kun taistelussa T’Challaa vastaan Pantteritoteemi romahti hänen päälleen. Mutta hän toipui apurinsa N’Gamon avustuksella ja seuraa T’Challaa Amerikkaan tämän mennessä tapaamaan Kostajia.
Hän liittoutui Viikatemiehen, Elolaserin, Voimamiehen ja Miekkamiehen kanssa. Hän sieppaa T’Challan tyttöystävä Monica Lynnen ja houkuttelee T’Challan ansaan huijaamalla häntä Monicaa esittävällä nukella ja räjäyttämällä sen. T’Challa ja Monica sidotaan tuoleihin ennen kuin T’Challa pakenee ja hälyttää Kostajat ennen häviämistään taistelussa Viikatemiestä vastaan. Kostajat saapuvat ja Vision pysäyttää Voimamiehen. Apinamies saa jälleen etulöyntiaseman Mustaa Pantteria vastaan, mutta Kapteeni Amerikka pysäyttää hänet. Apinamies karkotettiin Wakandasta ja uhattiin teloittaa, jos hän yrittäisi palata sinne.
Muissa medioissa > Televisio

Apinamies esiintyy sarjan The Avengers: Earth’s Mightiest Heroes jaksossa "The Man in the Ant Hill", ääninäyttelijänään Kevin Michael Richardson. Hän haastaa T’Chakalta Wakandan valtaistuimen ja tappaa hänet Klaw’n avustuksella. Apinamiehen otettua valta, T’Challa pakenee ja ryhtyy Mustaksi Pantteriksi tullakseen myöhemmin takaisin Wakandaan haastamaan Apinamiehen. Hallitessaan Wakandaa, Apinamies ja Klaw orjuuttavat wakandalaiset louhimaan vibraniumia. Jaksossa ”Panther's Quest” Apinamies myi vibraniumia Viikatemiehelle ja Hydralle. Hän uhkasi myös tappaa Viikatemiehen, jos Hydra yrittäisi pettää hänet. Musta Pantteri ja Kapteeni Amerikka kohtaavat Apinamiehen ja tämän henkivartijat. Kapteeni Amerikan pysäyttäessä henkivartijat, Musta Pantteri kohtaa Apinamiehen, joka käyttää Klaw’n luomaa äänilaitetta. Musta Pantteri kuitenkin voittaa taistelun ja ottaa Wakandan hallintaansa.
Muissa medioissa > Elokuva

M’Baku esiintyy Marvel Cinematic Universen elokuvissa, näyttelijänään Winston Duke. Hahmoa koskevien rodullisten vaikutusten vähentämiseksi, häntä ei kutsuta ”Apinamieheksi” eikä hänellä ole gorillapäähinettään. Hän on kuitenkin yhä jabariheimon päällikkö, joka palvoo gorilloja panttereiden sijaan ja kieltäytyy vibraniumin käytöstä.
M’Bakun ensiesiintyminen oli vuonna 2018 elokuvassa Black Panther. Hän on neutraali hahmo, joka haastoi T’Challan Wakandan kuninkuudesta, mutta hävisi. Myöhemmin hän pelasti T’Challan hengen, kun tämä oli haavoittunut hävittyään taistelun Erik Killmongeria vastaan. Hän oli tehnyt tämän kunnioituksena oman henkensä säästymisestä ja lupasi huolehtia T’Challan äidistä Ramondasta. Hän kieltäytyi aluksi pyynnöstä auttaa Killmongerin pysäyttämisessä, mutta muutti mielensä ja saapui paikalle juuri kun Dora Milaje -ryhmän soturit olivat jäämässä alakynteen taistelussa Killmongerin kanssa liittoutuneita rajaheimon sotureita vastaan. Hän melkein tappaa W’Kabin, kunnes Okoye keskeyttää. Killmongerin kuoleman jälkeen M’Bakun sallittiin kiitoksena avustaan liittyä osaksi Wakandan kansallista neuvostoa.
M’Baku esiintyi myös elokuvassa Avengers: Infinity War (2018). Hän ja jabariheimo auttoivat rajaheimoa, Dora Milajen joukkoja ja Kostajia puolustautumaan ”Thanoksen lasten” sekä Outrider-armeijan hyökkäykseltä. Mutta armeijan kukistumisesta huolimatta Thanos onnistui viemään Mielikiven Visionilta ja tuhosi kaikkien kuuden Ikuisuuskiven voimalla puolet maailmankaikkeuden elollisista olennoista. M’Baku selvisi hengissä, mutta hänen ja Okoyen kauhuksi T’Challa ja monet wakandalaissoturit eivät.
Elokuvassa Avengers: Endgame (2019) M’Baku osallistui muiden wakandalaisten sekä Kostajien, Galaksin Vartijoiden, Mystisen magian mestareiden sekä asgardilaisten mukana viimeiseen taisteluun Thanoksen ja tämän armeijan vaihtoehtoisen menneisyyden versioita vastaan.
Aiheesta muualla

Apinamies Marvelin virallisilla sivuilla (englanniksi)
Anna Freud

Sigmund ja Anna Freud vuonna 1913.
Anna Freud (3. joulukuuta 1895 Wien, Itävalta-Unkari – 9. lokakuuta 1982 Lontoo, Britannia) oli psykoanalyytikko ja lapsipsykoanalyysin edelläkävijä. Hän oli nuorin Sigmund Freudin kuudesta lapsesta.
Elämä

Anna Freud syntyi Sigmund ja Martha Freudin kuudentena lapsena Wienissä 1895. Hänellä väitetään olleen etäinen suhde äitiinsä. Sisarensa Sophien kanssa heidän on tulkittu valinneen eri metodit kilpailla isänsä suosiosta: Anna älykkyydellä ja Sophie viehättävyydellä.
Anna Freud opiskeli Wienissä kansakoulunopettajaksi. Ensimmäisen artikkelinsa psykoanalyysin alalta hän julkaisi vuonna 1922. Isänsä Sigmund Freudin sairastuttua kitalaen syöpään Anna Freud toimi hänen hoitajanaan.
Anna Freud ei koskaan elämänsä aikana mennyt naimisiin. Sigmund Freudin elämäkerran kirjoittaja Peter Gay kuvaa toistuvasti, kuinka isä tunsi syyllisyyttä läheisestä suhteesta tyttäreensä ja kuinka hän murehti omaa vaikutustaan tämän naimattomaksi jäämiseen ja sukupuolielämän puutteeseen.
Ura

Anna Freud jatkoi psykoanalyysin kehittämistä uuteen suuntaan, josta kehittyi egopsykologia. Anna Freud kehitti erityisesti defenssejä eli minän puolustuskeinoja koskevaa psykoanalyyttista ajattelua. Lapsipsykologiaa hän kehitti perustamalla useita orpokoteja ja tutkimalla sodan vaikutuksia lasten psyykeen.
Hänen ystäviinsä ja työtovereihinsa kuuluivat muun muassa psykoanalyytikot Eva Rosenfeld ja Dorothy Burlingham. Hän oli hyvin läheinen myös isänsä ystävän, psykoanalyytikko Lou Andreas-Salomén kanssa.
Anna Freudin kootut teokset julkaistiin englanniksi vuosina 1966–1973 (7 osaa) ja saksaksi vuonna 1980 (10 osaa).
Suomennetut teokset

Anna Freud – Dorothy Burlingham: Kodittomat lapset: hoitokodit: puolesta ja vastaan. Suomentanut Riitta Pentti. Alkuteos Infants without families. Psykologien kustannus, 1980.
Lapsianalyysin indikaatioita. Suomentanut Riitta Pentti. (Psychiatria Fennican julkaisusarja, 84.) Psykiatrian tutkimussäätiö, 1988. ISSN 0355-7693
Lasten psykoanalyyttinen hoito: Menetelmäluennot ja tutkielmat. Suomentanut Riitta Pentti, esipuhe Terttu Arajärvi. (Reports of Psychiatria Fennica, 98.) Psykiatrian tutkimussäätiö, 1992. ISSN 0359-3207
Minän suojautumiskeinot. Englannin kielestä suomentanut Kai Kaila. (Alkuteos: Das Ich und die Abwehrmechanismen, 1937.) Weilin + Göös 1969.
Terve ja psyykkisesti häiriintynyt lapsi. Suomentanut Riitta Pentti. (Alkuteos: Normality and pathology in childhood.) Yliopistopaino, 2000.
Aiheesta muualla

Kuvia tai muita tiedostoja aiheesta Anna Freud Wikimedia Commonsissa
Anna Freud vuonna 1957.